১)	ওড়িশার মন্দিরগাত্রে যৌন স্থাপত্যের কারণানুসন্ধানে আচার্যদেবের ব্যাখ্যা এইরূপঃ কাম-ক্রোধাদি পরিত্যাজ্য তাই মন্দিরের বাইরের গায়েই তাকে ‘বীভৎসরূপে’ চিত্রিত করে (অর্থাৎ কামাদি শূন্য হয়ে) তবে দেবস্থানে প্রবেশ---এ’মত মানা গেল না। আর দ্রাবিড়জাতি স্বভাবতঃই promiscuous, এহেন মত তো যথেষ্ট racist! অপরপক্ষে, দক্ষিণের মন্দিরগাত্রের চিত্র তো রীতিমত উচ্চাঙ্গ শিল্পের মধ্যে পড়ে। সেকালে ভিক্টোরিয় ছুঁচিবাই ছিল না কিনা, তাই যৌনতা জীবনের স্বাভাবিক অঙ্গের মধ্যেই গণ্য হত---এই মতই অধিক গ্রহণীয়।